9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/οικ.3335 της 13/22 Μαρτ.  1974 (ΦΕΚ Β΄ 297) Περί καθορισμού των ποσοστών κατανομής της ιδιαιτέρας αμοιβής των ιατρών των Νοσηλευτικών Ιδρυμάτων. ΄Εχοντες υπ’ όψει: Τας διατάξεις της παρ. 3 του άρθρ. 5 του Ν.Δ. 3623/56 «περί κατωτάτων ορίων ιατρικής αμοιβής και συνθηκών εργασίας των ιατρών» (ΦΕΚ Α΄ 277/ 56), ως συνεπληρώθησαν δια των διατάξεων της παρ. 5 του άρθρ. 17 του Νόμ. 3796/57 «περί διαβαθμίσεως και εντάξεως προσωπικού κλπ.» (ΦΕΚ Α΄ 251/57), αποφασίζομεν: 1.Η καταβαλλομένη ιδιαιτέρα αμοιβή υπό των νοσηλευομένων εις κλίνας Α΄ και Β΄ θέσεων Νοσηλευτικών Ιδρυμάτων, ως αύτη καθορίζεται δια της υπ’ αριθ. Ν.Ι.Α. 8647/57 αποφάσεως «περί καθορισμού της ιδιαιτέρας αμοιβής του επιστημονικού προσωπικού Νοσηλευτικών Ιδρυμάτων Ν.Δ. 2592/ 53» (ΦΕΚ Β΄ 247/57), επεκταθείσης της εφαρμογής ταύτης και επί των μη υπαγομένων εις τας διατάξεις του Ν.Δ. 2592/53 Νοσηλευτικών Ιδρυμάτων δια της υπ’ αριθ. Γ6α/9097/14.7.1966 αποφάσεως «περί καθορισμού της ιδιαιτέρας αμοιβής του ιατρικού προσωπικού Νοσηλευτικών Ιδρυμάτων μη υπάγομένων εις Ν.Δ. 2592/53» (ΦΕΚ Β΄ 502/66), κατανέμεται μεταξύ των ιατρών εκάστης Κλινικής ή Εργαστηρίου κατά ποσοστόν ως κατωτέρω: α)Διευθυνταί γενικώς, 40%. β)Επιμεληταί γενικώς 25% και γ)Βοηθοί ειδικευμένοι γενικώς 35%. 2.Κατά τα εν τη προηγουμένη παραγράφω οριζόμενα ποσοστά κατανέμεται μεταξύ των ιατρών των Κλινικών και Εργαστηρίων των Νοσηλευτικών Ιδρυμάτων Ν.Δ. 2592/53 και η εισπραττομένη συμφώνως προς την εκδοθείσαν εις εκτέλεσιν των διατάξεων του άρθρ. 22 του Ν.Δ. 4026/1959 «περί τροποποιήσεως και συμπληρώσεως του Ν.Δ. 3340/55 περί ιδρύσεως Εθνικής Υπηρεσίας Αιμοδοσίας» (ΦΕΚ Α΄ 250/59) υπ’ αριθ. Ν.Ι.Α. 2046/ 1960 απόφασιν «περί καθορισμού ιδιαιτέρας αμοιβής του ιατρικού προσωπικού Νοσηλευτικών Ιδρυμάτων Ν.Δ. 2592/53 δια παθολογικούς ασθενείς» ιδιαιτέρα αμοιβή. 3.Εις ουδεμίαν περίπτωσιν το ποσοστόν εκάστου βοηθού ιατρού (ειδικευμένου) δύναται να υπερβαίνει το 20% του συνόλου της εισπραττομένης αμοιβής δια την Κλινικήν ή το Εργαστήριον ένθα υπηρετεί, του τυχόν υπολοίπου, του αντιστοιχούντος εις τα 35% ποσού, περιερχομένου εις το ΄Ιδρυμα. 4.Πάσα προγενεστέρα διάταξις αποφάσεως, αντιτιθεμένη τη παρούση καταργείται. 